**Melding om fisket uke 12/2025**

Rapporten skrevet mandag 24.03.2025 av Willy Godtliebsen og Audun Reiertsen.

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. millioner kroner.

Omsetningsdata i denne rapporten skriver seg først og fremst fra uke 12 i 2025, dvs. 17.-23. mars 2025.

Mye vind det meste av uka førte til reduserte landinger fra kystflåten. Omsetningen av fersk torsk var ned fra vel 10.000 tonn i uke 9 og 10 til 4.170 tonn i uke 12. Det meste av det kan tilskrives værforholdene, men også at mange båter har fisket torskekvota og prøver seg på alternativt fiske. Ytterst i Lofoten har mange snurrevadbåter vært på jakt etter hysa, med blanding av torsk og sei i fangstene. Brukbart med leveranser fra den havgående flåten, der trålerne leverte i hovedsak hyse og sei.

Råfisklagets omsetning i uke 12 er på 492 millioner kroner (foreløpig tall), ned fra 790 millioner kroner uka før. I tallet for uke 12 i år inngår 142 millioner kroner etter utenlandske leveranser. Omsetningen for norske båter stod dermed for 350 millioner kroner, fordelt med 254 millioner kroner på fersk og 96 millioner kroner på fryst råstoff.

Omsetningen i uke 12 i fjor utgjorde 351 millioner kroner, herav 95 millioner kroner etter landing fra utenlandske fartøy. For norske båter var omsetningen 257 millioner kroner, fordelt med 169 på fersk og 88 på fryst råstoff.

Råfisklagets omsetning hittil i år, per 23. mars 2025, er 6.302 millioner kroner. Det er fordelt med 5.332 millioner kroner for norske båter, og 970 millioner kroner for utenlandske. Tilsvarende for fjoråret var 5.983 millioner kroner totalt, hvorav 5.364 var etter landinger fra norske båter og 619 for utenlandske båter.

## Omsetning uke 12, 2025

Råfisklagets omsetning for norske båter i uke 12 i år fremgår av tabell 1, med fordeling på fersk/fryst råstoff, og pr fiskeslag.

Tabell 1. Omsetning for norske båter i uke 12/2025, fordelt pr fersk/fryst og pr fiskeslag


### Frystomsetning

Foreløpige tall for omsetningen av fryst råstoff fra norske båter i uke 12 viser 96 millioner kroner, ned fra 144 millioner kroner uken før. Størst verdi kom fra hyse og torsk med henholdsvis 35 og 29 millioner kroner, mens snabeluer og sei stod for henholdsvis 21 og 6 millioner kroner. For øvrig vises til tabell 1.

Når det gjelder landinger av fryst råstoff fra norske båter i uke 12, til nøytrale fryselager, har vi følgende hovedtall: Totalt 6.650 tonn, opp fra 5.680 tonn i uke 11. Av de 6.650 tonnene var 3.020 tonn hyse, 1.360 tonn sei, 1.090 tonn torsk, 420 tonn snabeluer og 350 tonn snøkrabbe. Kvanta fra 260 tonn og lavere for resterende arter. Det meste var levert av 10 trålere som står for 5.590 tonn av kvantumet, herav 2.630 tonn hyse, 1.360 tonn sei, 840 tonn torsk og 420 tonn snabeluer. Videre var det leveranser fra 2 autolinebåter med totalt 570 tonn, hvorav 310 tonn hyse og 200 tonn torsk. En snurrevadbåt leverte 130 tonn, herav 80 tonn hyse og 50 tonn torsk. Snøkrabbekvantumet var levert av 3 båter.

### Ferskomsetning

Omsetningen av ferskt råstoff i uke 12 utgjorde 254 millioner kroner, ned fra 535 millioner kroner uka før. Torsken var størst i verdi, fulgt av hyse, sei og snøkrabbe til verdi henholdsvis 210, 18, 12 og 7 millioner kroner, og for øvrig slik det framgår av tabell 1.

**Fersk torsk**

Tabell 2 og 3 viser fordelingen av landingene av fersk torsk per leveringssone og redskap (unntatt trål), med tilhørende snittpriser. De to tabellene er basert på omsetning av kvalitet A og ekstra, der alle leveringstilstander inngår, men der snittprisene er omregnet til sløyd uten hode-priser, eksklusiv restråstoff.

Tabell 2. Omsetning av fersk torsk, A og ekstra kvalitet fra norske båter i uke 11, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.



Tabell 3. Priser av fersk torsk per redskap, A og ekstra kvalitet fra norske båter i uke 11, 2025, eksklusiv restråstoff.



Omsetningen av fersk torsk utgjorde 4.170 tonn til verdi 210 millioner kroner. En reduksjon fra 8.790 tonn/440 millioner kroner uken før. Av totalkvantumet stod garn for 2.500 tonn etterfulgt av snurrevad med 1.470 tonn, juksa med 110 tonn og line/autoline med 90 tonn. For garn var 1.340 tonn omsatt til kjøpere i Lofoten/Salten, 475 tonn i Vest-Finnmark, 290 tonn i Troms, 240 tonn i Øst-Finnmark, 75 tonn i Vesterålen og 75 tonn i området Helgeland-Nordmøre. Av snurrevadkvantumet gikk 410 tonn til kjøpere i Lofoten, 390 tonn i Troms, 300 tonn i Vesterålen, 260 tonn i Vest-Finnmark og 100 tonn i Øst-Finnmark. Det meste av juksakvantumet var levert i Vest-Finnmark, mens linekvantumet var spredt.

Kvanta fordelt per leveringssone fremgår av tabell 2. Sammenlignet med uke 11 var det reduksjon i landingene over hele linja. Av de 1.780 tonnene levert i Lofoten var 1.340 tonn tatt på garn, 410 tonn på snurrevad og mindre kvanta på lina og juksa.

**Fersk sei**

Omsetningen av fersk sei i uke 12 utgjorde 720 tonn til verdi 12 millioner kroner, som var ned fra 1.850 tonn og 31 millioner kroner i uke 11. Kvanta fersk sei fordelt per leveringssone fremgår av tabell 4. Størst aktivitet i Lofoten med 550 tonn av totalen, ned fra 1.330 tonn uka før. Av de 550 tonnene var 420 tonn tatt på snurrevad og 120 tonn på garn. Helgeland fikk sine leveranser redusert fra 210 tonn uka før til 80 tonn i uke 12. Av totalen var 470 tonn tatt på snurrevad og 240 tonn på garn, begge ned fra henholdsvis 1.130 og 690 tonn uka før.

Tabell 4: Omsetning av fersk sei, A og ekstra kvalitet fra norske båter i uke 11, 2025 sammenlignet med samme uke i fjor. Fra redskapene garn, jukse, line, snurrevad og not, eksklusiv restråstoff.


**Fersk hyse**

Kvantumet fersklevert hyse i uke 12 var 1.030 tonn til verdi 18 millioner kroner. Det var ned fra 1.670 tonn/29 millioner kroner uken før. Tabell 5 viser sonevis fordeling av kvanta, størst aktivitet i Lofoten og Vesterålen. Det var bare Lofoten som hadde økte leveranser fra uka før. Også i hysefisket er det snurrevad som står for størst kvantum, med 920 tonn av totalen i uke 12, ned fra 1.360 tonn uka før. 70 tonn var tatt på garn og 40 tonn på line/autoline. Av snurrevadkvantumet var 710 tonn levert i Lofoten og 170 tonn i Vesterålen.

Tabell 5: Omsetning av fersk hyse, krokfanget, A og ekstra kvalitet fra norske båter i uke 11, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.


**Fersk og fryst snøkrabbe**

I løpet av uke 12 ble det levert 430 tonn snøkrabbe (rundvekt), herav 350 tonn fryste klør og 80 tonn levende. Så langt er 80 tonn levende omsatt av dette kvantumet til en verdi av 6,9 millioner kroner. Leveransene var en reduksjon fra 1.120 tonn uken før, hvorav 1.030 tonn fryste klør og 90 tonn levende. Leveransene i uke 12 kom fra totalt 6 fartøy, hvorav 3 leverte fryste klør og 5 leverte levende, av disse fartøyene var det 2 fartøy som leverte både fryste klør og levende. Så langt i år er det landet 7.180 tonn snøkrabbe, hvorav 2.320 tonn er omsatt til verdi 287 millioner kroner. Ifølge oversikt fra Fiskeridirektoratet er 8.188 tonn av totalkvoten på vel 12.000 tonn tatt pr kl 10:50 23. mars.

**Øst-Finnmark**
Fra omsetninga fraperioden i uke 12 i 2025 har vi følgende oversikt:


**Vest-Finnmark**
Fra omsetninga fra perioden i uke 12 i 2025 har vi følgende oversikt:


**Troms**
Fra omsetninga fraperioden i uke 12 i 2025 har vi følgende oversikt:

**Vesterålen**
Fra omsetninga fraperioden i uke 12 i 2025 har vi følgende oversikt:


**Lofoten/Salten**
Fra omsetninga fraperioden i uke 12 i 2025 har vi følgende oversikt:


**Helgeland-Nordmøre**
Fra omsetninga fraperioden i uke 12 i 2025 har vi følgende oversikt:
